
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1469 

27 Σεπτεμβρίου 2004 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΓΕΩΡΓΙΟΣ ΚΑΙ ΑΝΔΡΟΝΙ- 
ΚΗ ΚΑΛΑΝΤΖΗ» και κύρωση του οργανισμού αυ¬ 
τού. 1 

ΑΠΟΦΑΣΕΙΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Συμπλήρωση αποφάσεως περί καταβολής εξόδων κι- 
νήσεως και προσδιορισμού δικαιούχων. 2 

ΑΠΟΦΑΣΕΙΣ 

Κηδείες με δημόσια δαπάνη. 3 

Έναρξη λειτουργίας Κέντρων Εξυπηρέτησης Πολιτών 
(ΚΈ.Π.). 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Ο) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΓΕΩΡΓΙΟΣ ΚΑΙ ΑΝΔΡΟΝΙΚΗ ΚΑ¬ 
ΛΑΝΤΖΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 8730/28.5.1996 δημόσια διαθήκη του Γε- 
ωργίου Καλαντζή, η οποία συντάχθηκε ενώπιοντου Συμβο¬ 
λαιογράφου Αθηνών Γιάννη Γουβέλη, δημοσιεύθηκε με το 
υπ’ αριθμ. 3028/21.6.2002 πρακτικό του Μονομελούς Πρω¬ 
τοδικείου Αθηνών και τροποποιήθηκε με την από 1.12.1998 
νεώτερη ιδιόγραφη διαθήκη του, η οποία δημοσιεύθηκε με 
το υπ’ αριθμ. 3050/21.6.2002 πρακτικό του Μον. Πρωτοδι¬ 
κείου Αθηνών με τις οποίες ο Γεώργιος Καλατζής σύστησε 
κοινωφελές ίδρυμα με την επωνυμία «ΙΔΡΥΜΑ ΓΕΩΡΓΙΟΣ 
ΚΑΙ ΑΝΔΡΟΝΙΚΗ ΚΑΛΑΝΤΖΗ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 8.9.2003 γνωμοδότηση του Συμβουλίου Εθνι¬ 
κών Κληροδοτημάτων. 


4. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών, με την οποία ανατέθηκαν αρμοδιότητες 
του Υπουργού Οικονομίας και Οικονομικών στους Υφυ¬ 
πουργούς Οικονομίας και οικονομικών (ΦΕΚ 519/ 
17.3.2004 τ.Β'). 

Με πρόταση της Υπουργού Εθνικής Παιδείας και Θρη¬ 
σκευμάτων καθώς και του Υφυπουργού Οικονομίας και 
Οικονομικών αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΓΕΩΡΓΙΟΣ ΚΑΙ ΑΝΔΡΟΝΙΚΗ 
ΚΑΛΑΝΤΖΗ», η οποία έγινε από τον Γεώργιο Καλαντζή με 
την υπ’ αριθμ. 8730/28.5.1996 δημόσια διαθήκη του, η 
οποία συντάχθηκε ενώπιον του Συμβολαιογράφου Αθη¬ 
νών Γιάννη Γουβέλη και τροποποιήθηκε με την από 
1.12.1998 νεώτερη ιδιόγραφη διαθήκη του. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Εθνικής παιδείας και Θρησκευμάτων καθώς και Οι¬ 
κονομίας και Οικονομικών και διέπεται από τις διατάξεις 
της ανωτέρω συστατικής του πράξης, του παρακάτω ορ¬ 
γανισμού, του Α.Ν. 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΓΕΩΡΓΙΟΣ ΚΑΙ ΑΝΔΡΟΝΙΚΗ 
ΚΑΛΑΝΤΖΗ». 

Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΓΕ¬ 
ΩΡΓΙΟΣ ΚΑΙ ΑΝΔΡΟΝΙΚΗ ΚΑΛΑΝΤΖΗ», που συστήθηκε 
από τον Γεώργιο Καλαντζή με την υπ’ αριθμ. 8730/ 
28.5.1996 δημόσια διαθήκη του, η οποία συντάχθηκε ενώ¬ 
πιον του συμβολαιογράφου Αθηνών Γιάννη Γουβέλη και 
τροποποιήθηκε με την από 1.12.1998 νεώτερη ιδιόγραφη 
διαθήκη του, αποτελεί νομικό πρόσωπο ιδιωτικού δικαίου 
και διέπεται από τις διατάξεις της ανωτέρω συστατικής 
πράξης, του παρόντος οργανισμού, του Α.Ν. 2039/1939 

όπως κάθε φορά ισχύει ο νόμος αυτός και των διαταγμά- 
τωνπου εκδόθηκαν ή θα εκδοθούν σε εκτέλεση του νόμου 
τούτου. 

2. Έδρα του ιδρύματος είναι Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι η απονομή χρηματικών 
βραβείων, η οικονομική ενίσχυση και η εν γένει οικονομι¬ 
κή βοήθεια σε νέους μαθητές, φοιτητές ή σπουδαστές, οι 
οποίοι φοιτούν ή έχουν αποφοιτήσει, αποκλειστικά και 
μόνο, στο ή από το Δημοτικό Σχολείο του χωριού του 
ιδρυτή Άγιος Πέτρος Κυνουρίας και οι οποίοι έχουν έφε¬ 
ση για ανώτερες ή ανώτατες σπουδές, αλλά δεν έχουν τα 
οικονομικά μέσα. Η απονομή των χρηματικών βραβείων, 
των οικονομικών μέσων, ενισχύσεων, των βοηθημάτων 
κλπ. θα γίνεται κατά την δίκαιη και ελεύθερη κρίση και 
απόφαση του Διοικητικού Συμβουλίου του ιδρύματος και 
κατά την εξής ενδεικτική διάκριση: 

α) Στους μαθητές του Δημοτικού Σχολείου θα χορηγεί¬ 
ται ετήσια οικονομική ενίσχυση, η οποία θα καθορίζεται 
κάθε φορά με απόφαση του Διοικητικού Συμβουλίου του 
ιδρύματος. Σε περίπτωση, που μαθητής των τάξεων του 
Δημοτικού, από την πρώτη έως την Πέμπτη, είναι αρι¬ 
στούχος, το παραπάνω ποσόν θα διπλασιάζεται. Ενώ 
στους μαθητές της έκτης τάξης, οι οποίοι θα αποφοιτούν 
με άριστα, πέραντων παραπάνω ποσών, θα καταβάλλεται 
το χρηματικό βραβείο του ιδρύματος. Τα παραπάνω πο¬ 
σά, τα οποία θα χορηγούνται συμβολικά από το ίδρυμα 
στους μικρούς μαθητές και στους αριστούχους του Δη¬ 
μοτικού Σχολείου του Αγίου Πέτρου Κυνουρίας, δεν θα 
πρέπει κατά την ίδια παραπάνω κρίση του Διοικητικού 
Συ μβουλίου του ιδρύ ματος να είναι μικρότερα του ποσού, 
το οποίο απαιτείται για την κάλυψη των εκπαιδευτικών 
αναγκών μαθητή Δημοτικού Σχολείου για κάθε σχολικό 
έτος (αγορά γραφικής ύλης, εποπτικού υλικού, βιβλίων, 
βοηθημάτων, εξόδων εν γένει, επιμόρφωσης και ψυχα¬ 
γωγίας του μαθητή κλπ.), ενώ το Διοικητικό Συμβούλιο 
του ιδρύματος κατά την ίδια παραπάνω κρίση και απόφα¬ 
σή του, δύναται να διαφοροποιεί και να κλιμακώνει τα πα¬ 
ραπάνω χρηματικά ποσά, για κάθε ένα μαθητή κατά κα¬ 
τηγορία, λόγω της εμφανούς ευπορίας ή μη της οικογέ- 
νειάς του. 

β) Η απονομή χρηματικού βραβείου, οικονομικής ενί¬ 
σχυσης ή οικονομικής εν γένει βοήθειας στους αποδε¬ 
δειγμένα άπορους μαθητές Γυμνασίων και Αυκείων, οι 
οποίοι έχουν αποφοιτήσει, αποκλειστικά και μόνο από το 
Δημοτικό Σχολείο Αγίου Πέτρου Κυνουρίας και συνεχί¬ 
ζουν τις σπουδές τους στη Μέση Εκπαίδευση ή στα Τε¬ 
χνικά Λύκεια που βρίσκονται αποκλειστικά και μόνο στο 
Νομό Αρκαδίας και των οποίων ο βαθμός προαγωγής, 
από μια τάξη σε άλλη, είναι δεκαπέντε (15) με άριστα το 
είκοσι (20). Αποκλείονται πάσης οικονομικής ενισχύσεως, 
βραβείου ή βοήθειας από το ίδρυμα, όσοι μαθητές συνε¬ 
χίζουν τις παραπάνω σπουδές τους είτε σε πάσης (ρύσε¬ 
ως ιδιωτικά σχολεία (Γυμνάσια, Λύκεια, Τεχνικά Λύκεια, 
κλπ.) είτεεκτόςτηςπεριφέρειαςτου Νομού Αρκαδίας. Το 
ποσό του χρηματικού βραβείου ή της οικονομικής ενί¬ 
σχυσης κλπ. θα καθορίζεται και θα εξειδικεύεται, για κά¬ 


θε μαθητή και για κάθε σχολικό έτος, με απόφαση του Δι¬ 
οικητικού Συμβουλίου του ιδρύματος, με κριτήριο τις ατο¬ 
μικές ή οικογενειακές οικονομικές ανάγκες ή συνθήκες 
διαβίωσης εν γένει του δικαιούχου μαθητή, την επίδοσή 
του στα μαθήματα ή την αρίστευσή του για κάθε σχολική 
χρονιά, τη διαγωγή του καθώς και το βιοτικό επίπεδο της 
εποχής και περιοχής της φοίτησής του. 

γ) Η απονομή χρηματικών βραβείων, οικονομικής ενί¬ 
σχυσης και εν γένει βοήθειας στους παραπάνω μαθητές, 
οι οποίοι έχουν πάντοτε αποφοιτήσει από το Δημοτικό 
Σχολείο του Αγίου Πέτρου Κυνουρίας και έχουν συνεχίσει 
τις σπουδές τους σε δημόσια εκπαιδευτήρια του Νομού 
Αρκαδίας, εφόσον έχουν εισαχθεί ή φοιτούν στις Ανώτα¬ 
τες ή ανώτερες σχολές των κρατικών Ανώτατων Εκπαι¬ 
δευτικών Ιδρυμάτων (ΑΕΙ) ή Ακαδημίες ή Στρατιωτικές 
Σχολές ή Σχολές θεάτρου, μουσικής κλπ. οπουδήποτε και 
εντός πάντοτε και μόνο, των ορίων της Ελληνικής Επι¬ 
κράτειας. Το ποσό του χρηματικού βραβείου ή της οικο¬ 
νομικής ενίσχυσης ή βοήθειας θα καθορίζεται και θα εξει¬ 
δικεύεται κατά περίπτωση δικαιούχου, πάντοτε με από¬ 
φαση του Διοικητικού Συμβουλίου του ιδρύματος και με 
γνώμονα τα κριτήρια που αναφέρονται στην προηγούμε¬ 
νη παράγραφο του παρόντος. 

δ) Η πάσης φύσεως οικονομική βοήθεια ή ενίσχυση 
προς κάθε μαθητή ή σπουδαστή ή φοιτητή, που φοιτά ή 
έχει αποφοιτήσει από το Δημοτικό Σχολείο του Αγίου Πέ¬ 
τρου Κυνουρίας, εφόσον η βοήθεια αυτή κρίνεται ανα¬ 
γκαία κατά την κρίση του Διοικητικού Συμβουλίου του 
ιδρύματος και μη σχετιζόμενη υποχρεωτικά με την εξέλι¬ 
ξη, επίδοση και πορεία του δικαιούχου στις σπουδές του, 
αλλά επιβαλλομένη εκλογών ανθρωπισμού, συναισθημά¬ 
των και αρχών αλληλοβοήθειας. 

3. Γιατην πραγματοποίηση των σκοπών του το ίδρυμα, 
πέραν από τις καθαρώς χρηματικές καταβολές, για την 
εξυπηρέτηση των δραστηριοτήτων του, μπορεί: 

α) να οργανώνει συνέδρια, σεμινάρια, πνευματικές, 
καλλιτεχνικές, ψυχαγωγικές ή αθλητικές εκδηλώσεις, 
β) να προκηρύσσει διαγωνισμούς, να αθλοθετεί άλλης 
μορφής βραβεία ή παρέχει τιμητικές διακρίσεις, 
γ) να προβαίνει σε εκδόσεις μαθητικού, επιστημονικού, 
μορφωτικού ή ενημερωτικού περιεχομένου, 
δ) να ενισχύει ανάλογες δραστηριότητες, που γίνονται 
από άλλους φορείς και 

ε) να ενεργεί κάθε άλλη σύννομη και ειδικότερα μέσα 
στο πνεύμα, που διέπειτον Α.Ν. 2039/1939 ενέργεια, που 
θα την έκανε πρόσφορη το Διοικητικό Συμβούλιο σύμφω¬ 
να με το πνεύμα της διαθήκης. 

3. Δεν χορηγείται καμία οικονομική ενίσχυση ή εν γένει 
οικονομική βοήθεια στους αποδεδειγμένα ή κατ’ αντικει¬ 
μενική κρίση εύπορους, στους οποίους και εφόσον έχουν 
τις προϋποθέσεις, απονέμονται μόνο χρηματικά βραβεία. 

4. Η απαγόρευση της προηγούμενης παραγράφου δεν 
ισχύει για τους μαθητές του Δημοτικού Σχολείου του Αγί¬ 
ου Πέτρου Κυνουρίας, οι οποίοι, ανεξαρτήτως της οικο¬ 
νομικής επιφάνειας, ευπορίας ή μη των οικογενειών τους 
είναι Α ΡΒΙΟΗΙ δικαιούχοι κατά τα οριζόμενα στην παρά¬ 
γραφο 1 εδ. Α'του παρόντος άρθρου. 

Άρθρο 3 

Περιουσία-Πόροι 

Περιουσία του ιδρύματος αποτελούν: 
α) Ποσόν χρημάτων εκ δραχμών 147.957.000 περίπου 
κατά την λήξη (1η Ιουλίου 1996) ή όσο ήθελε ευρεθεί κατά 

την ημέρα έγκρισης του ιδρύματος, το οποίο σήμερα είναι 
κατατεθειμένο σε λογαριασμό Αμοιβαίων Κεφαλαίων της 
Ιονικής Τράπεζας Ελλάδος, κατάστημα Κολωνακίου. 

β) Ποσόνχιλίων επτακοσίων ογδόντα δύο (1.782) δολα¬ 
ρίων ΗΠΑ, ή όσον ήθελε ευρεθεί κατά τον ίδιο παραπάνω 
χρόνο, το οποίο είναι κατατεθειμένο στον υπ’ αριθμ. 
10354790 λογαριασμό ταμιευτηρίου συναλλάγματος, 
στην ίδια παραπάνω τράπεζα. 

γ) Πεντακόσιες εννέα (509) κοινές ονομαστικές μετοχές 
της Εθνικής Τράπεζας της Ελλάδος ΑΕ συνολικής χρημα¬ 
τιστηριακής αξίας σήμερα εκ δραχμών 6.438.850 (509 χ 
12.650) και για τις οποίες έχει εκδοθεί το με αριθμ. 
010003/000146225-1/1.11.1995 αποθετήριο έγγραφο 
της ΑΕ Αποθετηρίωντίτλων. 

δ) σαράντα οκτώ (48) κοινές ονομαστικές μετοχές της 
Εθνικής Τράπεζας της Ελλάδος ΑΕ, συνολικής χρηματι¬ 
στηριακής αξίας σήμερα (48 χ 12.650) 607.200 δραχμών 
και για τις οποίες έχει εκδοθεί το με αριθμό 010003/ 
000071422-1/13.12.1991 αποθετήριο έγγραφο της ΑΕ 
Αποθετηρίων τίτλων. 

ε) Ογδόντα τέσσερις (84) προνομιούχες ονομαστικές 
μετοχές της Εθνικής Τ ράπεζας Επενδύσεων Βιομηχανι¬ 
κής Ανάπτυξης (ΕΤΕΒΑ) συνολικής χρηματιστηριακής 
αξίας σήμερα 376.320 δραχμών (84 χ 4.480), για τις οποί¬ 
ες έχει εκδοθεί το με αριθμό 010005/000070249- 
4/26.9.1994 αποθετήριο έγγραφο της ΑΕ Αποθετηρίων 
τίτλων. 

στ) Εβδομήντα δύο (72) προνομιούχες ονομαστικές με¬ 
τοχές της Εθνικής Τράπεζας Επενδύσεων Βιομηχανικής 
Ανάπτυξης (ΕΤΕΒΑ) συνολικής χρηματιστηριακής αξίας 
σήμερα 322,560 δραχμών (72 χ 4,480) και για τις οποίες 
έχειεκδοθείτο με αριθμό 010005/000079970-2/1.11.1995 
αποθετήριο έγγραφο ΑΕ Αποθετηρίων τίτλων. 

ζ) Ογδόντα τέσσερις (84) προνομιούχες ονομαστικές 
μετοχές της Εθνικής Τ ράπεζας Επενδύσεων Βιομηχανι¬ 
κής Ανάπτυξης (ΕΤΕΒΑ) συνολικής χρηματιστηριακής 
αξίας σήμερα 376,320 δραχμών (84 χ 4,480) και δη: 

1) τριάντα εννέα (39) τίτλους της μίας προνομιούχου 
άνευ ψήφου ονομαστικής μετοχής με αυξ. Αριθμό τίτλων 
0018951 έως και 0018974, 0084185 έως και 0084195, 
0152799, 0152800, 0100289 και 0100290 και 2) εννέα (9) 
τίτλους πέντε προνομιούχων χωρίς δικαίωμα ψήφου ονο¬ 
μαστικών μετοχών με αυξ. Αριθμό τίτλου 0134591 έως και 
0134598/12.4.1990 και 0107067/24.1.1983. 

η) 1. Πενήντα τρεις (53) ονομαστικοίτίτλοι μιας μετοχής 
της Εθνικής Τράπεζας της Ελλάδος ΑΕ με αριθμ. τίτλων 
2422509 έως και 2422547/30.9.1988 και 1456622 έως και 
1456635/30.12.1982 ονομαστικής αξίας της κάθε μιας 
4,500δρχ. και σημερινής χρηματιστηριακής αξίας (53 χ 
12.650) 670,450 δραχμών 

2. Επτά (7) ονομαστικοί τίτλοι της μιας μετοχής της 
Εθνικής Τ ράπεζας της Ελλάδας ΑΕ με αριθμ. τίτλων από 
1104252 έως και 1104258/28.7.1977 ονομαστικής αξίας 
της κάθε μιας 1.600 δρχ. και σημερινής χρηματιστηρια¬ 
κής αξίας (7 χ 12.650) 88,550 δραχμών 

3. Τριάντα ένας (31) ονομαστικοί τίτλοι της μιας μετο¬ 
χής της Εθνικής Τ ράπεζας της Ελλάδας ΑΕ με αριθμό τίτ¬ 
λων από 913362 έως και 913371,901168 έως και 901171, 
631594 έως και 631597, 925649,9256650, 930354, 
644724, 892344, 907213, 630751, 600800, 600806/ 
23.11.1972, 1012915 έως και 1012918/1.10.1975 ονομα¬ 
στικής αξίας της κάθε μιάς 725 δραχμών και σημερινής 
χρηματιστηριακής αξίας 392,150 δραχμών (31 χ 12,650) 


4. Ένας (1) ονομαστικός τίτλος των πέντε (5) μετοχών 
της Εθνικής Τράπεζας της Ελλάδος ΑΕ με αριθμό τίτλου 
557880/23.11.1972 ονομαστικής αξίας της κάθε μιας 725 
δρχ. και σημερινής χρηματιστηριακής αξίας 63.250 δρχ. 
(5 χ 12,650) 

5. Τρεις (3) ονομαστικοί τίτλοι των πέντε μετοχών ο κά¬ 
θε ένας της Εθνικής Τ ράπεζας της Ελλάδος ΑΕ με αριθμό 
τίτλών 1052830 έως και 1052832/28.7.1977 ονομαστικής 
αξίας της κάθε μιας 1,600 δρχ. και σημερινής χρηματι¬ 
στηριακής αξίας 189,750 δραχμών (15 χ 12,650) 

δ.Δέκαπέντε (15) ονομαστικοίτίτλοιτωνπέντε μετοχών 
ο κάθε ένας, της Εθνικής Τράπεζας της Ελλάδας ΑΕ με 
αριθμό τίτλων 1419391 έως και 1419393/30.12.1982 και 
2286086 έως και 2286037/30.9.1988 ονομαστικής αξίας 
της κάθε μιας 4,500 δρχ. και σημερινής χρηματιστηρια¬ 
κής αξίας 948,750 δρχ. (75 χ 12,650) 

7. Είκοσι δύο (22) ονομαστικούς τίτλους των δέκα μετο¬ 
χών ο κάθε ένας της Εθνικής Τράπεζας της Ελλάδας ΑΕ 
με αριθμό τίτλων 1592480 έως και 1592500/30.9.1988 και 
1337630/30.12.1982 ονομαστικής αξίας της κάθε μιας 

4.500 δρχ. και σημερινής χρηματιστηριακής αξίας 
2.783.000 δρχ. (220 χ 12,650) 

8. Δύο (2) ονομαστικοί τίτλοι των δέκα μετοχών ο κάθε 
ένας της Εθνικής Τ ράπεζας της Ελλάδας ΑΕ με αριθμό 
τίτλων 545712 και 846994/23.11.1972 ονομαστικής αξίας 
της κάθε μιας 725 δρχ. και σημερινής χρηματιστηριακής 
αξίας 23,000 δρχ. (20 χ 12,650) 

9. Έντεκα (11) προσωρινοί ονομαστικοί τίτλοι της μιας 
μετοχής ο κάθε ένας της Εθνικής Τράπεζας της Ελλάδας 
ΑΕ με αριθμό τίτλων 0238405,0238406,0291405,0081007, 
0081008,0081009/11.9.1969,0444467,0452710,0452711, 
0452712, 0447852/6.7.1970 ονομαστικής αξίας της κάθε 
μιας 725 δρχ. και σημερινής χρηματιστηριακής αξίας 
139,150 δρχ. (11 χ 12,650) 

10. Επτά (7) προσωρινούς ονομαστικούς τίτλους των 
πέντε μετοχών ο κάθε ένας της Εθνικής Τ ράπεζας της Ελ¬ 
λάδος ΑΕ με εριθμούς τίτλων 0308241, 0308242, 
0305974, 03411060, 0341061/11.9.1969, 0514491, 
0511409/6.7.1970 ονομαστικής αξίας της κάθε μιας 725 
δρχ. και σημερινής χρηματιστηριακής αξίας 442,750 δρχ. 
(35 χ 12.650) και 

11. Ένας (1) προσωρινός ονομαστικός τίτλος των δέκα 
μετοχών, της Εθνικής Τράπεζας της Ελλάδος ΑΕ με αριθ¬ 
μό τίτλου 0534957/6.7.1970 ονομαστικής αξίας της κάθε 
μιας 725 δρχ. και σημερινής χρηματιστηριακής αξίας 

126.500 δρχ. (1 Οχ 12,650) 

θ) Ένα (1) διαμέρισμα του 6ου ορόφου, επί των οδών 
Ναβαρίνου και Ζωοδόχου Πηγής στα Εξάρχεια, Αθήνα, 
όπως τούτο αναφέρεται και περιγράφεται στο με αριθμό 
8417/1995 συμβόλαιο του συμβολαιογράφου Αθηνών 
Γιάννη Γουβέλη καιτου οποίου την επικαρπία έχει η αδελ¬ 
φή μου Ανδρονίκη, εφόρου ζωής της. 

ι) Δύο (2) υπόγεια διαμερίσματα, που βρίσκονται στην 
Αθήνα και στην επί της Λεωφόρου Κωνσταντίνου 33 πο¬ 
λυκατοικίας, περιοχή Σταδίου, Αθήνα, όπως αυτά αναφέ- 
ρονται και περιγράφονται με αριθμ. 1 και 2 στο υπ’ αρ. 
734/1959 συμβόλαιο της συμβολαιογράφου Αικατερίνης 
Ανδρικοπούλου. 

ια) παν οτιδήποτε άλλο περιουσιακό στοιχείο, κινητό ή 
ακίνητο ήθελε ευρεθεί κατά το θάνατο του ιδρυτή είτε με¬ 
τρητά είτε αξιόγραφα, είτε τίτλοι, είτε οτιδήποτε άλλο. 

Επίσης, οποιοδήποτε χρηματικό ποσό ευρεθεί κατά τον 
ίδιο παραπάνω χρόνο στους λογαριασμούς του ιδρυτή 

Ταμιευτηρίου και δη: α) στον με αριθμό 151/623938-29 
στην Εθνικής Τράπεζας- Υποκατάστημα Σόλωνος και β) 
στον με αριθμό 003001006137 26 λογαριασμό μου στην 
Αγροτική Τράπεζα, υποκατάστημα Ιπποκράτους. 

Πόροι του ιδρύματος είναι: α) Οι τόκοι από τις καταθέ¬ 
σεις και τις τοποθετήσεις των διαθεσίμων του ιδρύματος 
σε ομόλογα και κάθε είδους χρεώγραφα ή μετοχές του 
Δημοσίου, Τραπεζών κλπ. 

β) Τα μερίσματα και τα διανεμόμενα κέρδη από τις πα¬ 
ραπάνω μετοχές καθώς και κάθε εισόδημα από την εκμε¬ 
τάλλευση ή αξιοποίηση της περιουσίας του ιδρύματος. 

γ) Οι πάσης φύσεως καταλειπόμενες στο ίδρυμα χρη¬ 
ματικές παροχές, δωρεές, κληρονομιές, ή κληροδοσίες, 
οποιουδήποτε φυσικού ή νομικού προσώπου καθώς και 
κρατικές ή μη επιχορηγήσεις. 

3. Από τις αναφερόμενες στην παράγραφο 1 του παρό¬ 
ντος άρθρου χρηματικές καταθέσεις, πρέπει να αφαιρε- 
θεί και να δοθεί στην αδελφή του ιδρυτή Ανδρονίκη Κα- 
λαντζή και εφόρου ζωής της, κάθε χρηματικό ποσό, που 
τυχόν απαιτείται ή θα απαιτηθεί για την άνετη και αξιο¬ 
πρεπή διαβίωσή της, για την κάλυψη των βιοτικών και όχι 
μόνο δαπανών και αναγκών της για την ατομική της φρο¬ 
ντίδα, την υγεία της, για την κάλυψη αμοιβών ή εξόδων ια¬ 
τρικών, νοσοκομειακών, λοιπών ιδρυμάτων τα οποία θα 
αναλάβουν ενδεχομένως την περίθαλψη και φροντίδα 
της κλπ. 

Άρθρο 4 
Διοίκηση 

1. Το ίδρυμα διοικείται από τριμελές Διοικητικό Συμ¬ 
βούλιο, που αποτελείται από τον εκάστοτε Πρόεδρο του 
Συλλόγου Αγιοπετριτών Αττικής και από δύο ακόμη μέλη 
του Συλλόγου Αγιοπετριτών Αττικής, που θα εκλέγονται 
από τη Γ ενική Συνέλευση του Συλλόγου Αγιοπετριτών Ατ¬ 
τικής. Η θητεία των μελών του Διοικητικού Συμβουλίου εί¬ 
ναι ισόβια. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Ταμία, και τον Γραμ¬ 
ματέα, των οποίων η θητεία είναι, επίσης, ισόβια. 

Η εκλογή των παραπάνω μελών του προεδρείου γίνεται 
ξεχωριστά. Εκλεγείς θεωρείται εκείνος που έλαβε την 
απόλυτη πλειοψηφία των παρόντων. Εάν κανείς δεν λάβει 
την πλειοψηφία αυτή, η ψηφοφορία επαναλαμβάνεται και 
εάν πάλι δεν λάβει κανείς την πλειοψηφία, τότε γίνεται 
κλήρωση για την κατάληψη της αντίστοιχης θέσης του 
προεδρείου. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, από εκείνους, που αναφέρονται στις περιπτώ¬ 
σεις άλφα (α) έως και (δ) της παραγράφου 1 του άρθρου 
65 του Α.Ν. 2039/1939, κάποιου από τα μέλη του Διοικητι¬ 
κού Συμβουλίου, η κενή θέση συμπληρώνεται με απόφα¬ 
ση των υπολοίπων μελών, τα οποία εκλέγουν αυτόν, που 
θα καταβάλλει την κενωθείσα θέση, σύμφωνα με τις δια¬ 
τάξεις της συστατικήςπράξηςκαιτου άρθρου 99του Α.Ν. 
2039/1939. 

4. Το Διοικητικό Συμβούλιο συνεδριάζει τακτικά δύο (2) 
φορές το μήνα και εκτάκτως όποτε το ζητήσει ο Πρόε¬ 
δρος ή οποιοδήποτε μέλος του Διοικητικού Συμβουλίου, 
με γραπτή αίτησή του(ς) προς τον Πρόεδρο, στην οποία 
αναφέρονται και τα θέματα, που προτείνονται να συζητη¬ 
θούν, πάντοτε όμως έπειτα από πρόσκληση του Προέ¬ 
δρου. 


5. Το Διοικητικό Συμβούλιο βρίσκεται σε απαρτία και 
αποφασίζει νόμιμα όταν παρευρίσκονται πάντα ο Πρόε¬ 
δρος και ένα (1) τουλάχιστον έκτων λοιπών δύο (2) μελών 
του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από πέντε (5) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
του μέλους, που τυχόν διαφωνεί. Τα πρακτικά υπογρά¬ 
φονται από τα μέλη, που μετείχαν στη συνεδρίαση. Αντί¬ 
γραφα ή αποσπάσματα των πρακτικών ή αντίγραφα γενι¬ 
κά των εγγράφων του ιδρύματος τα εκδίδει και τα επικυ¬ 
ρώνει ο πρόεδρος του Διοικητικού Συμβουλίου και σε 
περίπτωση απουσίαςτου ή κωλύματόςτου, το μέλος, που 
ορίζει με πράξη ο Πρόεδρος.. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται, όμως, οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α. Ν. 2039/1939 και 
του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς καιτην αμοιβή του, σύμφωνα με τους όρουςτων συλ¬ 
λογικών συμβάσεων εργασίας καιτις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο- 

μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητώντου ιδρύματος. 

ε) Επιλέγει τα πρόσωπα, στα οποία θα απονεμηθούντα 
χρηματικά βραβεία ή θα βοηθηθούν οικονομικώς εν γένει 
και καθορίζει τα ποσά των χρηματικών βραβείων, οικονο¬ 
μικών ενισχύσεων ή βοηθημάτων εν γένει καθώς και το 
χρόνο καταβολής τους. 

στ) Συνιστά, κατά την κρίση του, γνωμοδοτικές επιτρο¬ 
πές ή ομάδες εργασίας για να γνωματεύσουν σε θέματα 
διάθεσης των πόρων του ιδρύματος σύμφωνα με τους 
σκοπούς του καθώς και τον τρόπο και τα μέσα υλοποίη¬ 
σης των σκοπών του ιδρύματος. 

3. Το Διοικητικό Συμβούλιο δύναται να αναθέτει σε ένα 
ή περισσότερα μέλη του την ενάσκηση όλων ή μερικών 
από τις παραπάνω αρμοδιότητές του, οι οποίες αναφέ- 
ρονται άλως ενδεικτικώς των δικαιωμάτων, των εξουσιών 
του καθώς και την εκπροσώπηση του ιδρύματος απέναντι 
σε οποιοδήποτε τρίτο, φυσικό ή νομικό πρόσωπο, ιδιωτι¬ 
κού ή δημοσίου δικαίου ή Αρχή. 

4. Το Διοικητικό Συμβούλιο με αποφάσεις του ρυθμίζει 
ειδικότερα τη λειτουργία του ιδρύματος, τη διόρθωση και 
τις αρμοδιότητες των υπηρεσιώντου, την κατάσταση πρό¬ 
σληψης και απόλυσής του προσωπικού που απαιτείται και 
τα καθήκοντά του για την εύρυθμη λειτουργία του ιδρύ¬ 
ματος. Επίσης, ρυθμίζει τους όρους και τη διαδικασία, τον 
τρόπο και τα μέσα για την εκτέλεση και υλοποίηση των 
σκοπών του ιδρύματος, καθορίζοντας την προτεραιότητα 
αυτών και την έκταση της δραστηριότητάς τους. Γενικά 
αποφασίζει για οποιοδήποτε θέμα, που αφορά τη λει¬ 
τουργία, διοίκηση, οργάνωση, διαχείριση του ιδρύματος 
και που δεν ρυθμίζεται από τον παρόντα Οργανισμό. 

5. Το Διοικητικό Συμβούλιο αποφασίζει με πλειοψηφία 
των μελώντου για την απόκτηση περιουσιακών στοιχείων 
ή περί εκποιήσεων, ρευστοποιήσεων, ανταλλαγής, διανο¬ 
μής των περιουσιακών στοιχείων του ιδρύματος, όπου 
κρίνει ότι η διατήρησή τους είναι ασύμφορη, αποφασίζο¬ 
ντας συγχρόνως για την επωφελέστερη τοποθέτηση ή 
άμεση επένδυση του προϊόντος της εκποιήσεως. Όλες 
αυτές οι πράξεις πρέπει να εγκρίνονται από την κατά νό¬ 
μο αρμόδια Αρχή, όπου ο Α.Ν. 2039/1939 προβλέπει τέ¬ 
τοια έγκριση. 

6. Η εσωτερική διάρθρωση και κάθε άλλη λειτουργία 
του ιδρύματος, που δεν καλύπτεται από τις διατάξεις του 
παρόντος Οργανισμού, δύνανται να καθορισθούν από 
τον εσωτερικό κανονισμό του ιδρύματος, τον οποίο κα¬ 
ταρτίζει το Διοικητικό Συμβούλιο. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον τρεις (3) μέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 


αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα- 
θέτειτην εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

η) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

θ) Ασκεί τη Γενική Διεύθυνση και εποπτεία του ιδρύμα¬ 
τος, φροντίζει για το συντονισμό των δραστηριοτήτων 
του και ασκεί οποιαδήποτε άλλη αρμοδιότητα ή εξουσία, 
που θα του εκχωρήσει και αναθέσει το Διοικητικό Συμ¬ 
βούλιο, κατά τα οριζόμενα στην παράγραφο 3 του προη¬ 
γούμενου άρθρου. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει άλατα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 




18736 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία απονομής χρηματικών βραβείων, 
οικονομικών ενισχύσεων ή βοηθημάτων κλπ. 

1. Το Διοικητικό Συμβούλιο ανάλογα με τον αριθμό των 
δικαιούχων και τους διαθέσιμους πόρους του, καθορίζει 
με απόφαση το ακριβές, κατά περίπτωση, ποσόντων ετή¬ 
σιων χρηματικών βραβείων, οικονομικών ενισχύσεων ή 
βοηθημάτων. Με την ίδια απόφαση καθορίζονται ο χρό¬ 
νος απονομής και χορηγήσεώς τους καθώς και ο τύπος 
και το περιεχόμενο της έγγραφης εύφημης μνείας που θα 
συνοδεύει τις οικονομικές παροχές. Η απόφαση αυτή 
γνωστοποιείται στο Διευθυντή ή στο Δάσκαλο του Δημο¬ 
τικού Σχολείου του Δημοτικού Διαμερίσματος Αγίου Πέ¬ 
τρου Κυνουρίας και στον Πρόεδρο του ίδιου Δημοτικού 
Διαμερίσματος. 

2. Ο καθορισμός των δικαιούχων γίνεται με βάση τις 
ατομικές βεβαιώσεις σπουδών, (ετήσιοι έλεγχοι επίδο¬ 
σης μαθητών, ενδεικτικά, απολυτήρια, επίδοση και βαθ¬ 
μολογία ανά έτος σπουδών κλπ.) τα έγγραφα στοιχεία και 
βεβαιώσεις, τα οποία εκδίδουν ο πρόεδρος της Κοινότη¬ 
τας Αγίου Πέτρου Κυνουρίας και οι ανά περίπτωση αρμό¬ 
διοι εκπαιδευτικοί (Διευθυντές σχολείων, δάσκαλοι, κα¬ 
θηγητές ή γραμματείς ΑΕΙ, ήΤΕΙ κλπ.). Για τον καθορισμό 
των δικαιούχων και για την έκδοση της σχετικής απόφα¬ 
σής του, το Διοικητικό Συμβούλιο δύναται, πέραντωνπα- 
ραπάνω, να απευθύνεται σε οιοδήποτε τρίτο νομικό ή φυ¬ 
σικό πρόσωπο ή Αρχή ή να συλλέγει και να συνεκτιμά έγ¬ 
γραφα, στοιχεία ή πληροφορίες, οι οποίες κατά την κρίση 
του, είναι δυνατόν να αποτελόσουν την βάση και να συ- 
ντελέσουν στη δίκαιη και αντικειμενική απόφασή του. 

Άρθρο 10 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζειτην 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβέρνησης του σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού βα¬ 
σιλικού διατάγματος (ΦΕΚ 552, τ.Α'). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 


γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο, στο οποίο καταχωρούνταιτα ονόμα¬ 
τα των υποτρόφων, η σχολή που φοιτούν, ο χρόνος και το 
ποσό της υποτροφίας κάθε υποτρόφου και τα λοιπά στοι¬ 
χεία, τα οποία ορίζονται από τις διατάξεις του άρθρου 34 
του από 18.8.1941 κανονιστικού διατάγματος. 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Βιβλίο απογραφής περιουσιακών στοιχείων στο 
οποίο καταχωρούνται αναλυτικά τα περιουσιακά στοιχεία 
καθώς και κάθε επερχόμενη μεταβολή αυτών. 

ζ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται, με απόφαση των 
δύο τρίτων των μελών του Διοικητικού Συμβουλίου, στο 
Δημοτικό Διαμέρισμα του Αγίου Πέτρου Κυνουρίας. 

Στην Υπουργό Εθνικής Παιδείας και Θρησκευμάτων και 
στον Υφυπουργό Οικονομίας και Οικονομικών αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 17 Σεπτεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

ΑΠΟΦΑΣΕΙΣ ΤΗ Σ ΒΟΥΛΗΣ ΤΩΝ ΕΛΛΗΝΩΝ 

Αριθ. 8956/7224 (2) 

Συμπλήρωση αποφάσεως περί καταβολής εξόδων κινή- 
σεως και προσδιορισμού δικαιούχων. 

Η ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1.- Τις διατάξεις των άρθρων 65 παρ. 6 και 103 παρ. 6 
του Συντάγματος της Ελλάδος, σύμφωνα με τις οποίες το 
προσωπικό της Βουλής διέπεται αποκλειστικά από τον 
Κανονισμό της, σε συνδυασμό με τις διατάξεις του άρ- 

θρου 11 παρ. 4 του Κανονισμού της Βουλής (μέρος κοι¬ 
νοβουλευτικό, ΦΕΚ 106/Α/87), 

2. -τιςδιατάξειςτων άρθρων 1,89παρ.3,90,91,123 και 126 
του Κανονισμού της Βουλής (Μέρος Β', ΦΕΚ51/Α/10.4.1997), 

3. - την 4743/3603/11.8.1997 (ΦΕΚ 757/Β/28.8.1997) 
απόφαση του Προέδρου της Βουλής «Καταβολή εξόδων 
κινήσεως και προσδιορισμός δικαιούχων», όπως τροπο¬ 
ποιήθηκε και συμπληρώθηκε με την 274/198/22.1.1999 
(ΦΕΚ 78/Β/8.2.1999) όμοια, 

4. - το γεγονός ότι υπάρχει σχετική πίστωση στον προϋπο¬ 
λογισμό δαπανώντης ΒουλήςστονΚΑ0515, αποφασίζουμε: 

1. Το εδάφ. ζτης παραγράφου 1 της 4743/3603/11.8.1997 
(ΦΕΚ 757/Β/28.8.1997) αποφάσεως του Προέδρου της 
Βουλής «Καταβολή εξόδων κινήσεως και προσδιορισμός 
δικαιούχων», η οποία τροποποιήθηκε με την 274/198/ 
22.1.1999 (ΦΕΚ 78/Β/8.2.1999) όμοια, αντικαθίσταται ως 
εξής: «ζ) Στο προσωπικό που εργάζεται στο Τμήμα Τηλεπι¬ 
κοινωνιακής εξυπηρετήσεως Βουλής-Κυβερνήσεως του 
Ο.Τ.Ε. στη Βουλή, καθώς και στο προσωπικό που εργάζεται 
στο κατάστημα των Ελληνικών Ταχυδρομείων (ΕΛ.ΤΑ) στη 
Βουλή, για την εξυπηρέτηση του Κοινοβουλίου.» 

2. Κατά τα λοιπά ισχύει η προαναφερόμενη απόφαση 
του Προέδρου της Βουλής, όπως έχει τροποποιηθεί. 

3. Από τις διατάξεις της αποφάσεως αυτής προκαλείται 
δαπάνη σε βάρος του ΚΑ 0515 του προϋπολογισμού δα¬ 
πανώντης Βουλής, στον οποίο είναι εγγεγραμμένη σχετι¬ 
κή πίστωση. 

4. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2004 

Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ-ΨΑΡΟΥΔΑ 
-♦- 

ΑΠΟΦΑΣΕΙΣ 

Αριθ. 49177 (3) 

Κηδείες με δημόσια δαπάνη. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ - ΥΓΕΙΑΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 1 παρ. 1 του Ν. 409/1976 
«Περί καθορισμού κατηγοριών προσώπων δυναμένων να 
κηδευθώσι δημοσία δαπάνη» (ΦΕΚ 209/Α/11.8.1976) 
όπως τροποποιήθηκαν με τις όμοιες του άρθρου 1 παρ. 
23 του Ν. 3065/2002 «Μεταφορά αρμοδιοτήτων του 
Υπουργικού Συμβουλίου σε άλλα Κυβερνητικά όργανα» 
(ΦΕΚ 251/Α/18.10.2002). 

2. Το συνταρακτικό ατύχημα της 27ης Σεπτεμβρίου 
2004, στην Εθνική Οδό Αθηνών - Θεσσαλονίκης, στη θέση 
Ασπρονέρι Φθιώτιδας, το οποίο έχει συγκινήσει την κοινή 
γνώμη, αποφασίζουμε: 

Να τελεστούν οι κηδείες των μαθητών, που έχασαν τη 
ζωή τους εξαιτίας του ανωτέρω ατυχήματος, με δημόσια 
δαπάνη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 27 Σεπτεμβρίου 2004 

οι ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Μ. ΓΙΑΝΝΑΚΟΥ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Ν. ΚΑΚΛΑΜΑΝΗΣ 


-♦- 

Αριθ. ΔΙΣΚΠΟ/Φ. 1/20301 (4) 

Έναρξη λειτουργίας Κέντρων Εξυπηρέτησης Πολιτών 

(Κ.Ε.Π.). 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) των παρ. 1, 2, 3, 4, 5 και 7 του άρθρου 31 του 
Ν.3013/2002 (ΦΕΚ102/Α'/1.5.2002) «Αναβάθμιση της πο¬ 
λιτικής προστασίας και λοιπές διατάξεις». 

β) της παρ. 5 του άρθρου 11 του Ν. 3146/2003 
(ΦΕΚ125/Α723.5.2003) «Οργάνωση και άσκηση του εκλογι¬ 
κού δικαιώματος των ετεροδημοτών και άλλες διατάξεις». 

γ) του άρθρου 29 Ατού Ν. 1558/85 (ΦΕΚ137/Α'/1985), το 
οποίο προστέθηκε με το άρθρο 27 του Ν.2081/92 
(ΦΕΚ154/Α'/1992) και αντικαταστάθηκε με το άρθρο 1, 
παρ. 2ατου Ν. 2469/1997 (ΦΕΚ38/Α71997). 

2. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ527/ 
Β724.3.2004) Κοινή Απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης». 

3. Το γεγονός ότι από τις διατάξεις της απόφασης αυ¬ 
τής ενεργοποιείται η δαπάνη που είχε προϋπολογιστεί κα¬ 
τά τη ψήφιση των διατάξεων του άρθρου 31 του Ν. 
3013/2002, κατά το μέρος που αυτή αφορά τη λειτουργία 
των αναφερομένων στην παρούσα απόφαση Κέντρων 
Εξυπηρέτησης των Πολιτών. 

4. Τα υπ’ αριθμ. 1279/6.9.2004 και 1309/8-9-8-9-2004 έγ¬ 
γραφα της ΟΔΕ των ΚΕΠ, αποφασίζουμε: 

1. Ως ημερομηνία έναρξης λειτουργίας των κάτωθι ανα¬ 
φερομένων Κέντρων Εξυπηρέτησης Πολιτών, με την ορ¬ 
γανωτική μορφή καιτις αρμοδιότητες που περιγράφονται 
στο άρθρο 31 του Ν. 3013/2002 (ΦΕΚ102/ Α71.5.2002) 
«Αναβάθμιση της πολιτικής προστασίας και λοιπές διατά¬ 
ξεις», ορίζεται η 28η Σεπτεμβρίου 2004. 

Α/Α 

1022. Κέντρο Εξυπηρέτησης Πολιτών Δήμου Αταλά¬ 
ντης, Ν. Φθιώτιδας 

1023. Κέντρο Εξυπηρέτησης Πολιτών Δήμου Τολοφώ- 
νος, Ν. Φωκίδας 

2. Ο αύξων αριθμός που αντιστοιχεί στα ανωτέρω 
Κ.Ε.Π., αποτελεί τον ηλεκτρονικό αριθμό τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2004 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 




18738 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ: νννννν.θΐ. 91 · - θ-γπηΜ: \Λ/θβΓΠ 35 ΐθΓ @ θ 1 . 0 γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410)597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυΐΌ ανά σελίδα. 

Σε μορφή Οϋ: 


Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαιΌ 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοπι και μέχρι 100 σελίδες σε 5 βυΐΌ προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοπι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210-9472556 ίηΙθΓΠβΙ : ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθιύιθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5%του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































